Brexit กระทบระยะสั้นSET ย่อตัวเหมาะลงทุน
Technical Weekly : by Capital Nomura Securities (Thailand) 
26 มิ.ย. 2559

Technical Weekly : by Capital Nomura Securities (Thailand)    
บล.โนมูระ พัฒนสิน ระบุในบทวิเคราะห์ว่า SET สัปดาห์หน้าผันผวนช่วงต้นก่อนฟื้นตัว แนวต้าน 1,424/1,440 จุด รับ 1,400/1,390 จุด ตลาดหุ้นไทยผันผวนท้ายสัปดาห์ หลังผลโหวต BREXIT ของอังกฤษไม่เป็นไปตามคาด ซึ่งผลที่เกิดขึ้นจะทำให้ UK มีความเสี่ยงทางเศรษฐกิจเพิ่มขึ้น หลัง 2 ปีที่ผ่านมามีการขาดดุลบัญชีเดินสะพัดเกิน 4% ของ GDP (ขาดดุลปีละ 4.9% ของ GDP โดยเฉลี่ยในช่วงปี 2013-15) และอาศัยเงินทุนไหลเข้า (FDI ราว 4% ของ GDP และ Portfolio investment ราว 8% ของ GDP) ช่วยชดเชยผลกระทบดังกล่าว ดังนั้นหากนักลงทุนต่างประเทศชะลอการลงทุนจะเป็นความเสี่ยงต่อการขาดดุลบัญชีเดินสะพัดสูงขึ้น 
โดย Nomura คาดค่าเงินปอนด์ในช่วงถัดไปจะอ่อนลง 10-15%(เมื่อเทียบกับคู่ค้า หรือ trade-weighted) ล่าสุดค่าเงินปอนด์อ่อนค่าต่ำสุดในรอบ 30 ปี ลงสู่ 1.323 เหรียญฯต่อปอนด์ หรืออ่อนค่าราว 8.6% หลังผลคะแนนออก ก่อนดีดตัวเล็กน้อยสู่ 1.3694 เหรียญฯต่อปอนด์ โดยมีกรอบ Downside ตามมุมมอง Nomura ที่ 1.3/1.23 เหรียญฯต่อปอนด์ และค่าเงินที่อ่อนลงจะทำให้เงินเฟ้อสูงขึ้น 2-3% ตามต้นทุนการนำเข้าที่เพิ่มขึ้นและกดดันการบริโภค(ซึ่งมีสัดส่วน 65% ของ GDP) กดดันการขยายตัวของ GDP ลดลง 2% และภาคครัวเรือนจะลดระดับการก่อหนี้
ซึ่งอาจจะส่งผลให้ราคาบ้าน (nominal term) ของอังกฤษปรับตัวลดลง 10-15% ในช่วง 2 ปี มีผลต่อ GDP 1% และมีผลต่อเนื่องต่อการลงทุนจะลดลง 0.5-1.0% โดยรวมแล้วผลจาก BREXIT อาจจะตกราว 4% ของ GDP เมื่อเทียบกับการเติบโตตามศักยภาพของ UK ที่อยู่ที่ราว 2% Nomura จึงคิดว่า ในกรณีแย่ (post-Brexit bear case ) GDP จากจุดสูงสุดลงมาต่ำสุด (peak to trough) ที่ -2% 
ทั้งนี้ Nomura คาดว่า BOE อาจจะลดดอกเบี้ยลง 50 bp ถ้าเศรษฐกิจมีสัญญาณขาลง และอาจจะมีการลดอีก 25 bp ตามมาก่อนที่ีใช้การทำ QE เพื่อกระตุ้นเศรษฐกิจเพิ่มเติม ล่าสุดนายเดวิด คาเมรอน นายกฯอังกฤษ ประกาศลาออก ขณะที่ BOE เปิดเผยวงเงิน 2.5 แสนล้านปอนด์ เพื่อป้องกันตลาดผันผวน เพื่อฟื้นความเชื่อมั่นของค่าเงินปอนด์ระยะสั้นนอกจากนี้นายมาร์ติน ชูลซ์ ประธานรัฐสภายุโรปได้เปิดเผยว่า รัฐสภายุโรปจะประชุมกันเช้าวันอังคารนี้เพื่อประเมินผลกระทบจาก BREXIT 
จากประเด็นนี้นักกลยุทธ์ Nomura คาดว่า Asian Equities จะปรับตัวลงในระยะสั้นไม่เกิน 5% เพราะผลกระทบต่อโครงสร้างเศรษฐกิจอาเซียนจำกัดกว่า โดยเฉพาะกลุ่มประเทศที่ยังมีการฟื้นตัวของเศรษฐกิจเด่นและปัจจัยพื้นฐานดี จังหวะย่อถือเป็นโอกาสในการเข้าลงทุน ดังนั้นตลาดหุ้นไทยที่ีมีการปรับฐานมาแล้ว คาดจะมีแนวรับระดับสัปดาห์จำกัดที่ 1,400/1,390 จุด ก่อนค่อยๆ ฟื้นตัวสู่ 1,424/1,440
 
คลิกเพื่อดูรายละเอียด…